**WEB-PROGRAMOZÁS II – Levelező – Beadandó feladat**

A feladathoz **segítséget** a feladat végénél talál!

**Alakítsanak ki két-fős csoportokat és a feladatot közösen, projektmunkában oldják meg.** Ezzel gyakorolják a cégeknél általános projektfeladatokat és GIT projektes használatát. A dokumentációban majd írják le, hogy a két főből ki melyik feladatrészt csinálta meg.

**Ha valaki nem talál társat (pl. páratlanul vannak a csoportban), a GitHub-os feladatot akkor is projektmunkában csinálja meg két GitHub fiókot felhasználva.**

A <https://drive.google.com/drive/folders/12lDIxariOadDkGPaEssksPnL63lzYCbg?usp=sharing>

mappában találnak adatbázis forrásokat, amik közül kell egyet a csoportnak választani és felhasználni a feladatában. **Egy adatbázist csak egy csoport választhat.**

Az adatbázist lehet újabb táblákkal bővíteni.

A Teams csoportban megtalálják a **Pár és Adatbázis választása az előadás Beadandóhoz.xlsx** fájlt. Ebbe írják be, hogy ki kivel van egy párban és melyik adatbázist választotta.

**Feladat**: Egy szerver oldali web-alkalmazást kell készíteni PHP nyelven.

**Az elkészítendő weboldalának témáját a választott adatbázishoz igazítsa**. Forrásokat (képek, szövegek, …) gyűjtsön az Internetről.

**Összesen: 50 pont.**

1. **feladat (Kötelező elem!)**

a, a menüpontok neveit és a menüpontokhoz tartozó oldalak azonosítóját az adatbázisban tárolja,

b, többszintes menürendszert megvalósít

c, Regisztráció, Bejelentkezés: legalább „látogató”, „regisztrált látogató” és „admin” szerepkör el van különítve.

d, Az első oldalon mutassa be a témát.

1. Keressen és alkalmazzon egy **ingyenes reszponzív témát** az oldalaihoz. **(5 pont)**  
   A dokumentációban írja le, hogy melyik témát választotta.

Ötleteket talál a dokumentum végén.

1. **SOAP-szerver menü**: Készítsen egy Restful webszolgáltatást, **(5 pont)**

Az adatbázis minden tábláját használja fel a feladathoz.

1. **SOAP-kliens menü:** Készítsen a SOAP webszolgáltatáshoz egy klienst, **(5 pont)**

amivel tudja tesztelni a szolgáltatást

1. **SOAP-MNB**: Egy oldalon használja fel a Magyar Nemzeti Bank **(15 pont)**  
   SOAP adatszolgáltatását, és valósítson meg több lekérdezési lehetőséget is az adatokból.

Lehessen keresni az alábbiakra:  
a, Egy adott devizapár (pl. Eur-Huf, Eur-Usd, …) adott napján mennyi volt az árfolyam?  
b, Egy adott devizapár egy adott hónapjában minden napra mennyi volt az árfolyam táblázatban kiíratva. Valamint az adatok megjelenítése grafikonon is. Grafikonhoz javasolt a <https://www.chartjs.org/> használata. Minta: <https://www.mnb.hu/arfolyam-lekerdezes>

1. **Restful-szerver menü:** Készítsen egy Restful webszolgáltatást az adatbázisának **(5 pont)**

egyik táblájához. Valósítsa meg a GET, POST, PUT, DELETE funkciókat.

Tesztelje a webszolgáltatást cURL-el és Postman-el. A dokumentációban mutassa be a tesztelés lépéseit.

1. **Restful-kliens menü:** Készítsen a Restful webszolgáltatáshoz egy klienst, **(5 pont)**

amivel tudja tesztelni a szolgáltatást (GET, POST, PUT, DELETE funkciók).

1. **PDF menü**: Készítsen egy PDF készítő szolgáltatást a **TCPDF** segítségével. **(5 pont)**  
   A felhasználó 3 szöveges beviteli mezőben, vagy lenyíló listában megad adatokat és a rendszer az adatbázisból olvasva készít egy letölthető PDF fájlt. Az adatbázis három tábláját használja fel.
2. Alkalmazását töltse fel és valósítsa meg Internetes tárhelyen is.

(**Kötelező elem**! **A működés ez alapján lesz javítva**) Bármelyik tárhely-szolgáltatót használhatja. **URL címben szerepeljen a csoport egyik tagjának a neve.**

1. Használják a GitHub (github.com) verziókövető rendszert.   
   (**Kötelező elem**! **A forrás ez alapján lesz javítva**)

Ne csak a kész alkalmazást töltsék fel egy lépésben, hanem a részállapotokat is még legalább 5 lépésben személyenként.  
**A GIT-en saját nevet válasszanak, ami alapján be lehet azonosítani, hogy ki mit töltött fel.**

1. A **GitHub-on a projektmunka módszert alkalmazzák** **(5 pont)**
2. Készítsen egy legalább 15 oldalas dokumentációt képernyőképekkel(**Kötelező elem**!), amiben bemutatja alkalmazását és leírja, hogy az előző pontok feladatait hogyan valósította meg. **Fontos, hogy ez utóbbit leírja a dokumentációban, mert a feladat ez alapján lesz javítva.** A dokumentációban adja meg a tárhely és a GitHub projektjének URL címét is és az Internetes tárhelyen az **admin és egy másik felhasználó belépési adatait.**

**Be kell adni** a **Teams**-en keresztül a dokumentációt. Csak a dokumentációt kell beadni, egyéb fájlokat nem! Akik közösen csinálják, mindenki adja be a dokumentációt.

**Segítség az egyes részekhez**

A gyakorlat sorszáma félév közben változhat.

|  |  |
| --- | --- |
| **Feladat** | **Gyakorlati fejezetcímek** |
| 1. feladat | **Keretrendszer MVC-vel** fejezet példájából érdemes kiindulni  Nem kötelező ezt a keretrendszert használni, mást is lehet. (pl. Laravel)  Keretrendszert sem kötelező használni. |
| ingyenes reszponzív téma | Keresőbe:  free responsive HTML CSS themes  free responsive HTML5 CSS3 templates  Néhány ilyen oldal:  <https://html5up.net/>  <https://themewagon.com/theme-tag/html5-css3/>  <https://cssauthor.com/free-responsive-html5-css3-website-templates/>  <https://webwave.me/free-website-templates>  <https://themefisher.com/best-free-html5-templates> |
| SOAP | Web-szolgáltatás - SOAP |
| Restful | Web-szolgáltatás - RESTful |
| PDF menü | TCPDF: PDF fájl készítése PHP-vel |
| Tárhely-használat | Tarhely-hasznalat-Nethely.docx |
| GitHub | GitHub használat.docx |